รบกวนถามคุณคะ แม่มีอาการประจำเดือนมาเยอะผิดปกติ เช่น หนึ่งเดือนแม่จะมีประจำเดือนประมาณ 2 อาทิตย์ และแต่ละครั้งเยอะมาก ตอนนี้แม่มีอายุ 49 ปี และมีบุตร 5 คน โดยการคลอดธรรมชาติ ตอนนี้ไม่แน่ใจว่างความผิดปกติของมดลูกของแม่ หรืออาการวัยทองคะ เพราะแม่เคยไปหาไปรับยาฮอร์โมนมาทาน ประมาณ 3 วัน ที่ทานยาไปประจำเดือนที่มาเยอะก็หยุดเลยคะ แต่พอหมดยาตอนนี้ก็มาเยอะมากเหมือนเดิม อยากเรียนถามคุณคะ ว่าแม่เสี่ยงเกี่ยวกับโรคมะเร็ง หรือเนื้องอกในมดลูกมั้ยคะ ขอบคะ
สวัสดีครับ การที่มีเลือดออกทางช่องคลอดในช่วงที่ยังไม่ถึงเวลามีประจำเดือน ถือว่าเป็นความผิดปกติยนะครับ ยิ่งถ้ามานานถึง 2 สัปดาห์ ก็ยิ่งควรไปตรวจภายใน เพื่อหาสิ่งผิดปกติภายในมดลูกครับ และไม่ใช่อาการของวัยทองครับ ซึ่งสาเหตุที่เลือดมากผิดปกตินั้นอาจเกิดได้จากหลายสาเหตุครับ เช่น1.ฮอร์โมนไม่สมดุล เช่นรังไข่ทำงานผิดปกติ2.เนื้องอกในมดลูก3.การติดเชื้อทางเพศสัมพันธ์4.มะเร็งปากมดลูก5. โรคอื่นๆ เช่น ต่อมธัยรอยด์มีปัญหาจากที่กล่าวมา เนื้องอกในมดลูกจะพบได้บ่อยกว่า ในกรณีที่มีเลือดออกทางช่องคลอดครับ กระนั้น แม้ว่ามะเร็งจะพบได้น้อยกว่า แต่ก็ควรไปตรวจกับแพทย์ด้านนรีเวชให้แน่ชัดครับเพื่อทำการตรวจภายใน สำหรับการวินิจฉัยและรักษาที่ถูกต้องต่อไปครับ